CELEX: 32010R0277
Language: sl
Date: 2010-03-31 00:00:00
Title: Uredba Komisije (EU) št. 277/2010 z dne 31. marca 2010 o izdaji dovoljenja za 6-fitazo kot krmnega dodatka za perutnino za pitanje in vzrejo, razen puranov za pitanje, ter za nesnice in prašiče, razen svinj (imetnik dovoljenja Roal Oy) (Besedilo velja za EGP)

1.4.2010   
            
            
               SL
            
            
               Uradni list Evropske unije
            
            
               L 86/13
            
         UREDBA KOMISIJE (EU) št. 277/2010
   z dne 31. marca 2010
   o izdaji dovoljenja za 6-fitazo kot krmnega dodatka za perutnino za pitanje in vzrejo, razen puranov za pitanje, ter za nesnice in prašiče, razen svinj (imetnik dovoljenja Roal Oy)
   (Besedilo velja za EGP)
   EVROPSKA KOMISIJA –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge k tej uredbi. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za encimski pripravek iz 6-fitaze (EC 3.1.3.26), ki jo proizvaja Trichoderma reesei (CBS 122001), kot krmni dodatek za perutnino za pitanje in vzrejo, razen puranov za pitanje, in za nesnice in prašiče, razen svinj, ter njeno uvrstitev v kategorijo dodatkov „zootehnični dodatki“.
            
         
               (4)
            
            
               Evropska agencija za varnost hrane („Agencija“) je v svojem mnenju z dne 11. novembra 2009 (2) navedla, da encimski pripravek iz 6-fitaze (EC 3.1.3.26), ki jo proizvaja Trichoderma reesei (CBS 122001), nima škodljivega vpliva na zdravje živali, ljudi ali na okolje ter da uporaba navedenega pripravka lahko izboljša prirejo živali. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „pospeševalci prebavljivosti“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. marca 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  The EFSA Journal 2009; 7(11):1380.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Enote aktivnosti/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: pospeševalci prebavljivosti
                  
               
            
                  4a12
               
               
                  Roal Oy
               
               
                  6-fitaza
                  EC 3.1.3.26
               
               
                  
                               
                           
                           
                              Sestava dodatka
                              
                                           
                                       
                                       
                                          Pripravek iz 6-fitaze (EC 3.1.3.26), ki jo proizvaja Trichoderma reesei
                                          
                                       
                                    
                                           
                                       
                                       
                                          (CBS 122001) z najmanjšo aktivnostjo:
                                          
                                                       
                                                   
                                                   
                                                      40 000 FTU (1)/g v trdni obliki
                                                   
                                                
                                                       
                                                   
                                                   
                                                      10 000 FTU/g v tekoči obliki
                                                   
                                                
                                    
                        
                               
                           
                           
                              Lastnosti aktivne snovi
                              6-fitaza (EC 3.1.3.26), ki jo proizvaja Trichoderma reesei (CBS 122001)
                           
                        
                               
                           
                           
                              Analitska metoda (2)
                              
                              Kolorimetrična metoda, ki določa aktivnost 6-fitaze, pri kateri se izmeri anorganski fosfat, ki se sprosti iz natrijevega fitata, in analizira barva, ki nastane z redukcijo kompleksa fosfomolibdata.
                           
                        
               
                  Perutnina za pitanje in vzrejo, razen puranov za pitanje
               
               
                  —
               
               
                  250 FTU
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Največji priporočeni odmerek na kilogram popolne krmne mešanice za vse dovoljene vrste: 1 000 FTU.
                           
                        
                              3.
                           
                           
                              Za uporabo v krmi, ki vsebuje več kot 0,23 % fitinsko vezanega fosforja.
                           
                        
                              4.
                           
                           
                              Za varnost: pri ravnanju je treba uporabljati zaščito za dihala, zaščitna očala in rokavice.
                           
                        
               
                  21.4.2020
               
            
                  Nesnice
               
               
                  125 FTU
               
            
                  Prašiči, razen svinj
               
               
                  250 FTU
               
            
         (1)  1 FTU je količina encima, ki sprosti 1 mikromol anorganskega fosfata iz natrijevega fitata na minuto pri pH 5,0 in 37 °C.
      
         (2)  Podrobnosti o analitskih metodah so na voljo na naslednjem naslovu referenčnega laboratorija Skupnosti: www.irmm.jrc.be/crl-feed-additives